கேள்வி: கிருஷ்ணசாமி சீனிவாஸ் சஞ்சீவி பற்றி தகவல் சொல்.
பதில்: கிருஷ்ணசாமி சீனிவாஸ் சஞ்சீவி (1903–1994) என்பவர் ஒரு மருத்துவர், காந்தியம் மற்றும் சமூக சேவகர் ஆவார். இவர் சென்னையில் சமூகத்தின் அடித்தட்டு மற்றும் நடுத்தரமக்களுக்கு சேவையாற்ற கூடிய வகையில் வாலண்டரி ஹெல்த் சர்வீசஸ் (வி. எச். எஸ்.) என்ற ஒரு மருத்துவ சேவையை நிறுவினார். இந்திய அரசு 1971 ஆம் ஆண்டு இந்திய குடிமக்களுக்கு வழங்கப்படும் நான்காவது பெரிய விருதான பத்மசிறீ விருதை இவருக்கு வழங்கியது. ஐந்து ஆண்டுகள் கழித்து 1976-ஆம் ஆண்டு மூன்றாவது பெரிய விருதான பத்ம பூசண் விருதை இவருக்கு வழங்கியது.